钦定古今图书集成/理学汇编/学行典/第023卷 > 皇极经世心易发微四 > 《产育》
## 钦定古今图书集成/理学汇编/学行典/第023卷 > 皇极经世心易发微四 > 《产育》

凡占产育，先起动卦之策，再加年月日时之数，总算
成千百十零会为收生人。运为母，世为子，最喜顺数，
切忌逆爻四柱，不可空亡耗陷。顺生顺克，易生易养；
逆生逆克，难养难生。运生世，尢为顺利。世克运，难产
有惊。世奇生男，世耦生女，空耗困陷，则胎气不足。二
极在零，多是死胎，惊厄不免。如得顺数百十零，上有
“血光”，天贵归元禄贵，易生易养，子母无虞。如得逆数，
更带天刃劫讼，难生难养，子母有惊，世缺子死，运缺
母亡，运世皆空，母子俱亡。克应日辰，以变卦取之，卦
吉则吉，卦凶则凶。干兑应巳酉丑日时，震巽应亥卯
未日时，艮坎应申子辰日时，坤离应寅午戌日时。又
看有孕无孕，以身数为主，如身得动数，零数生旺，谓
之身数，动而不空，则有孕。如身得空数零数，又不生
旺，谓之身数，空而不动，则无孕明矣。干巽坎离为动
数，六虚不用为空数。